b'\n_START_ARTICLE_\nBeseda\n_START_SECTION_\nBesede v govorjenem jeziku\n_START_PARAGRAPH_\nV govorjenem jeziku je razlikovanje med individualnimi besedami poudarjeno z ritmom in naglasom, kratke besede pa so najve\xc4\x8dkrat izgovorjene brez vmesnega premora. Ker ve\xc4\x8dina besed v svetovnih jezikih ni zapisana, postane znanstvena kategorizacija besed, besednih zvez, ritma in naglasa, s katerim besedo izgovorimo, zelo pomembna.\n_START_SECTION_\nBesede knji\xc5\xbenega jezika\n_START_PARAGRAPH_\nKnji\xc5\xbeni jezik bele\xc5\xbei pomene besed in njihovo uporabo preko zapisane besede. Pri urejanju knji\xc5\xbenega jezika se z bele\xc5\xbeenjem besed izdajajo slovarji, katalogi besed, ki hranijo starinske, moderne, novo-nastale besede.  Besede imajo lahko obenem razli\xc4\x8dne pomene, zato se bele\xc5\xbeijo lastnosti besede, kot so uporabljene v knji\xc5\xbenem jeziku. Govorjeni jezik je praviloma bolj barvit in raznolik v uporabi. Vsak zapis besede v knji\xc5\xbenem jeziku pomeni tudi predlog za zapis besede v katalog knji\xc5\xbenega jezika. _NEWLINE_Besede so lahko sestavljene iz \xc4\x8drk, pismenk ali druga\xc4\x8dnih znamenj. Nekateri jeziki bele\xc5\xbeijo besede z dodanimi vezaji, dalj\xc5\xa1imi sklopi pridevnikov ob samostalniku ali v primeru pismenk celo v obliki ve\xc4\x8d podob v eni pismenki. Pri rasti jezika se podpira kreativnost, spo\xc5\xa1tovanje zakonov slovnice in izrabljanje samostojnega uvajanja tehni\xc4\x8dnih izrazov, kar je \xc5\xa1e posebej klju\xc4\x8dno za udoma\xc4\x8ditev znanstvenega izra\xc5\xbeanja. Jezikoslovje si pri tem pomaga tudi s promocijo neologizmov, novih besed.\n_START_SECTION_\nKlasifikacija\n_START_PARAGRAPH_\nSlovnica razvr\xc5\xa1\xc4\x8da lekseme nekega jezika v razli\xc4\x8dne skupine besed. Osnovna dvostranska delitev besed, ki je mogo\xc4\x8da za skoraj vsak naravni jezik, je delitev na glagole in samostalnike. _NEWLINE_Klasifikacija v ve\xc4\x8d skupin je del tradicije Dionysiusa Thraxa (helenisti\xc4\x8dnega gramatika), ki je razlo\xc4\x8deval osem kategorij: samostalnik, glagol, pridevnik, zaimek, predlog, prislov, veznik in medmet._NEWLINE_Tudi indijski gramatik Panini je vpeljal podobno delitev na samostalnike in glagole, ta klasifikacija pa temelji na skupini kon\xc4\x8dnic, pripon, ki jih beseda vsebuje.'